ประกาศคณะกรรมการกํากับตลาดทุน

ที่ ทจ. 5/2564

เรื่อง  การเสนอขายตราสารหนี้ของหน่วยงานภาครัฐไทย

(ฉบับที่ 5)

\_\_\_\_\_\_\_\_\_\_\_\_\_\_\_\_\_\_\_\_\_\_\_

                   อาศัยอํานาจตามความในมาตรา 16/6 วรรคสอง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  และมาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการกํากับตลาดทุนออกประกาศไว้ดังต่อไปนี้


ข้อ ๑ ให้เพิ่มความต่อไปนี้เป็นข้อ 16/1 ในหมวด 1 หลักเกณฑ์การอนุญาต ของภาค 2 การเสนอขายตราสารหนี้สกุลเงินบาทในประเทศไทยต่อประชาชนเป็นการทั่วไป แห่งประกาศคณะกรรมการกํากับตลาดทุน ที่ ทจ. 61/2561  เรื่อง การเสนอขายตราสารหนี้ของหน่วยงานภาครัฐไทย ลงวันที่ 5 ตุลาคม พ.ศ. 2561  

“ข้อ 16/1  ในกรณีหุ้นกู้ที่ประสงค์จะเสนอขายเป็นหุ้นกู้ที่ครบกําหนดไถ่ถอนเมื่อมีการยุบเลิกหน่วยงานภาครัฐไทย (perpetual bond) หน่วยงานภาครัฐไทยต้องแสดงได้ว่าหุ้นกู้ดังกล่าวจะได้รับการจัดอันดับความน่าเชื่อถือของผู้ออกหุ้นกู้ (issuer rating) อยู่ในระดับที่ลงทุนได้ (investment grade)”  


ข้อ ๒ ให้เพิ่มความต่อไปนี้เป็น (6) ของข้อ 32 แห่งประกาศคณะกรรมการกํากับตลาดทุน ที่ ทจ. 61/2561 เรื่อง การเสนอขายตราสารหนี้ของหน่วยงานภาครัฐไทย ลงวันที่ 5 ตุลาคม พ.ศ. 2561 

“(6) มีการจัดอันดับความน่าเชื่อถือตามหลักเกณฑ์ในข้อ 40 โดยในกรณีเป็นหุ้นกู้ที่ครบกําหนดไถ่ถอนเมื่อมีการยุบเลิกหน่วยงานภาครัฐไทย (perpetual bond) ต้องมีอันดับความน่าเชื่อถือของผู้ออกหุ้นกู้ (issuer rating) ในขณะที่เสนอขายอยู่ในระดับที่ลงทุนได้ (investment grade) ด้วย” 


ข้อ ๓ ให้ยกเลิกความในวรรคหนึ่งของข้อ 40 แห่งประกาศคณะกรรมการกํากับตลาดทุน ที่ ทจ. 61/2561  เรื่อง การเสนอขายตราสารหนี้ของหน่วยงานภาครัฐไทย ลงวันที่ 5 ตุลาคม พ.ศ. 2561  และให้ใช้ความต่อไปนี้แทน 

“ข้อ 40   หน่วยงานภาครัฐไทยที่ได้รับอนุญาตต้องจัดให้หุ้นกู้ที่เสนอขายมีการจัดอันดับความน่าเชื่อถืออย่างใดอย่างหนึ่งตามตารางดังต่อไปนี้ โดยสถาบันจัดอันดับความน่าเชื่อถือที่ได้รับความเห็นชอบจากสํานักงาน และจัดทําอย่างต่อเนื่องตลอดอายุของหุ้นกู้  



|  |  |  |  |
| --- | --- | --- | --- |
| ลักษณะของหุ้นกู้ |    การจัดอันดับความน่าเชื่อถือ |    การจัดอันดับความน่าเชื่อถือ |    การจัดอันดับความน่าเชื่อถือ |
| - | ตราสาร (issue rating) | ผู้ค้ําประกัน (guarantor rating) | ผู้ออก (issuer rating) |
| (1)  หุ้นกู้ที่มีการค้ําประกัน\* | P | P | - |
| (2)  หุ้นกู้ระยะสั้น\*\* | P | - | P |
| (3)  หุ้นกู้ที่มีลักษณะตาม (1) และ (2) | P | P | P |
| (4)  หุ้นกู้ที่ไม่มีลักษณะตาม (1) (2) หรือ (3) | P | - | - |

\*การค้ําประกัน        หมายถึง                  มีการค้ําประกันเต็มจํานวนที่มีผลบังคับให้ผู้ค้ําประกันต้องรับผิดร่วมกันกับลูกหนี้

 โดยไม่สามารถเพิกถอนได้ก่อนครบกําหนดอายุของหุ้นกู้

\*\*หุ้นกู้ระยะสั้น        หมายถึง                  หุ้นกู้แปลงสภาพที่มีกําหนดเวลาชําระหนี้ไม่เกิน 270 วัน นับแต่วันที่ออก หรือ

 หุ้นกู้ระยะสั้นที่ไม่ใช่หุ้นกู้ด้อยสิทธิ”


ข้อ ๔ ให้เพิ่มความต่อไปนี้เป็น (1/1) ของข้อ 51 แห่งประกาศคณะกรรมการกํากับตลาดทุน ที่ ทจ. 61/2561  เรื่อง การเสนอขายตราสารหนี้ของหน่วยงานภาครัฐไทย ลงวันที่ 5 ตุลาคม พ.ศ. 2561 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 50/2563 เรื่อง การเสนอขายตราสารหนี้ของหน่วยงานภาครัฐไทย (ฉบับที่ 4) ลงวันที่ 20 กรกฎาคม พ.ศ. 2563  

“(1/1)  กรณีหน่วยงานภาครัฐไทยเสนอขายหุ้นกู้ที่ครบกําหนดไถ่ถอนเมื่อมีการยุบเลิก  
หน่วยงานภาครัฐไทย (perpetual bond) ต้องเป็นไปตามหลักเกณฑ์ในข้อ 16/1 ด้วย” 


ข้อ ๕ ให้ยกเลิกความในวรรคหนึ่งของ (ก) ใน (1) ของข้อ 58 แห่งประกาศคณะกรรมการกํากับตลาดทุน ที่ ทจ. 61/2561  เรื่อง การเสนอขายตราสารหนี้ของหน่วยงานภาครัฐไทย ลงวันที่ 5 ตุลาคม พ.ศ. 2561  ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 18/2563  เรื่อง การเสนอขายตราสารหนี้ของหน่วยงานภาครัฐไทย (ฉบับที่ 2) ลงวันที่ 18 มีนาคม พ.ศ. 2563  และให้ใช้ความต่อไปนี้แทน 

“(ก)  พันธบัตรต้องมีลักษณะเป็นไปตามข้อ 26 และหุ้นกู้ต้องมีลักษณะเป็นไปตามข้อ 32(1) (2) (3) (4) และ (6)”


ข้อ ๖ ประกาศนี้ให้ใช้บังคับตั้งแต่วันที่ 16 กุมภาพันธ์ พ.ศ. 2564 เป็นต้นไป 


ผู้มีอํานาจลงนาม - ประกาศ  ณ วันที่ 15 มกราคม พ.ศ. 2564

 

 

 

                                                                  (นางสาวรื่นวดี  สุวรรณมงคล)

                                                                             เลขาธิการ

                                            สํานักงานคณะกรรมการกํากับหลักทรัพย์และตลาดหลักทรัพย์

                                                                         ประธานกรรมการ

                                                                  คณะกรรมการกํากับตลาดทุน